Euro

Den euro (symbool: €, ISO-code: EUR) is de munte van d' Europeesche Economische en Monetaire Unie en wordt gebruukt deur 21 lidstoatn van d' Europeesche Unie die d' Eurozone vormn:
 België
 Bulgareye (2026)
 Cyprus (2008)
 Duutsland
 Estland (2011)
 Finland
 Grieknland (2001)
 Holland
 Ierland
 Italië
 Krowoasje (2023)
 Letland (2014)
 Litouwn (2015)
 Luxemburg
 Malta (2008)
 Ôostnryk
 Portugal
 Slovakeye (2009)
 Slovenië (2007)
 Spanje
 Vrankryk

In 1992 wierd er in Maastricht beslist van den euro in te voern. De weirde van 1 euro zou gelykig zyn an 1 ECU (European Currency Unit). Vanof 1 januoari 1999 wierdn de koersn van andêeln en obligoasjes ip de beurze in euro weregegeevn. De bankbrieftjes en klutters kwoamn den 1ste januoari 2002 in circuloasje  in 12 landn van d' Europeesche Unie, ook in Monaco, San Marino en Vaticoanstad. 't Was de grotste omwisseliengsoperoasje aller tydn.

 Euromuntn en bankbrieftjes 
Den euro is ounderverdêeld in 100 cent.

Der zyn euromuntn in acht verschillige weirdn: 1, 2, 5, 10, 20 en 50 cent, en €1 en €2. Êen kant van iedere munte, de gemêenschappelikke kant, is vor al de landn gelykig en is ountworpn deur Luc Luycx van de Koninklijke Munt van België. De weirde stoat er ip met e koarte van Europa ip den achterground. Den andere kant, de nationale kant, toogt e thema die specifiek is vor ieder ofzounderlik land, me 12 sterr'n van d' Europeesche Unie der round.

Der zyn zeevn bankbrieftjes: €5, €10, €20, €50, €100, €200 en €500 die ountworpn zyn deur den Ôostnryker Robert Kalina. Ieder brieftje verschilt in ofmetienge en in kleur en is gewyd an en artistieke periode van d' Europeesche architecteure. Ip de vôorkant stoan veisters en pôortn die de gêest van oopnheid en soamnwerkienge in Europa symboliseern. Ip den achterkant stoan brugg'n die symbool stoan vo de communicoasje tusschn de menschn in Europa en tusschn Europa en de reste van de weireld.

Weirde Joar van uutgifte Kleur Lengte (mm)Bridte (mm) Vôorkant Achterkant Ountwerp € 5  2013  Olyfgroen  120  62120px120px  Klassiek € 10  2002  Zalmroze  127  67 127px 127px  Romoans € 20  2002  Blauw  133  72 133px 133px  Gotisch € 50  2002  Oranje  140  77 140px 140px  Renaissance € 100  2002  Groen  147  82 147px 147px  Barok & Rococo € 200  2002  Geel  153  82 153px 153px  Yzer & Glas € 500  2002  Purper  160  82 160px 160px  Modern

 Externe koppelienge 
 Europese centrale bank: den euro
 Bankbrieftjes van den euro (Duuts) (Iengels)

Categorie:Geld
Categorie:Europeesche Unie